CELEX: 31984R2047
Language: el
Date: 1984-07-17 00:00:00
Title: Κανονισμός (ΕΟΚ) αριθ. 2047/84 της Επιτροπής της 17ης Ιουλίου 1984 περί καθορισμού των κέντρων παρέμβασης για την όρυζα, εκτός του Vercelli

Avis juridique important

|

31984R2047

Κανονισμός (ΕΟΚ) αριθ. 2047/84 της Επιτροπής της 17ης Ιουλίου 1984 περί καθορισμού των κέντρων παρέμβασης για την όρυζα, εκτός του Vercelli  

Επίσημη Εφημερίδα αριθ. L 190 της 18/07/1984 σ. 0005 - 0006 Φινλανδική ειδική έκδοση: Κεφάλαιο 3 τόμος 17 σ. 0221  Ισπανική ειδική έκδοση: Κεφάλαιο 03 τόμος 31 σ. 0157  Σουηδική ειδική έκδοση: Κεφάλαιο 3 τόμος 17 σ. 0221  Πορτογαλική ειδική έκδοση : Κεφάλαιο 03 τόμος 31 σ. 0157 

***** ΚΑΝΟΝΙΣΜΟΣ (ΕΟΚ) αριθ. 2047/84 ΤΗΣ ΕΠΙΤΡΟΠΗΣ  της 17ης Ιουλίου 1984  περί καθορισμού των κέντρων παρεμβάσεως για την όρυζα, εκτός του Vercelli  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της όρυζας (1), όπως τροποποιήθηκε τελευταία από τον κανονισμό (ΕΟΚ) αριθ. 1025/84 (2), και ιδίως το άρθρο 4 παράγραφος 5,  Εκτιμώντας:  ότι, σύμφωνα με το άρθρο 4 παράγραφος 1 του κανονισμού (ΕΟΚ) αριθ. 1418/76, το Συμβούλιο καθορίζει μία τιμή παρεμβάσεως για την όρυζα μετά του φλοιού, για το κέντρο παρεμβάσεως του Vercelli· ότι η τιμή αυτή εφαρμόζεται για όλα τα άλλα κέντρα παρεμβάσεως που καθορίζονται μετά από διαβούλευση των κρατών μελών· ότι η επιλογή των κέντρων αυτών πραγματοποιείται κατ' εφαρμογή των κανόνων που καθορίζονται από τον κανονισμό (ΕΟΚ) αριθ. 1422/76 του Συμβουλίου (3)·  ότι έγινε διαβούλευση των κρατών μελών·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα κέντρα παρεμβάσεως των πλεονασματικών περιοχών σε όρυζα, εκτός του Vercelli, που αναφέρονται στο άρθρο 4 παράγραφος 1 του κανονισμού (ΕΟΚ) αριθ. 1418/76, απαριθμούνται στο παράρτημα.  Άρθρο 2  Ο παρών κανονισμός αρχίζει να ισχύει την 1η Σεπτεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Ιουλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 166 της 25. 6. 1976, σ. 1.  (2) ΕΕ αριθ. L 107 της 19. 4. 1984, σ. 13.  (3) ΕΕ αριθ. L 166 της 25. 6. 1976, σ. 18.   ΠΑΡΑΡΤΗΜΑ  1. ΓΑΛΛΙΑ  1.2 // Διαμερίσματα  // Ονομασία του κέντρου  // Bouches-du-Rhone  // Arles Port-Saint-Louis-du-Rhone Tarascon-sur-Rhone  // Gard  // Beaucaire Nimes, Saint-Gilles  // Guyane  // Mana, (Saint Laurent du Maroni)  2. ΙΤΑΛΙΑ  1.2 // Επαρχίες  // Ονομασία του κέντρου  // Ferrara  // Ponte Langorino  // Milano  // Abbiategrasso  // Modena  // Fossoli di Carpi  // Novara  // Casalvolone Vespolate  // Oristano  // Oristano  // Pavia  // Corteolona Mede Lomellina Palestro Sant'Angelo Lomellina Gambolo  // Vercelli  // Balzola Desana Fontanetto Po Formigliana Trino Vercellese  // Verona  // Isola della Scala  3. ΕΛΛΑΔΑ  1.2 // Περιοχές  // Ονομασία του κέντρου  // Κεντρική Ελλάδα  // Λαμία  Μεσολόγγι  // Μακεδονία  // Αναγέννηση  Προβατά  Πύργος  Θεσσαλονίκη  Σέρρες  // Πελοπόννησος  // Μεσσήνη  Σκάλα